Diari Oficial de la Generalitat Valenciana


Sumari del DOGV 7631, del 07-10-2015 (2015/8102)

RESOLUCIÓ de 7 de setembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de sis resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundació de la Comunitat Valenciana Vil·la Gadea XXI, Fundació Caixa Coves de la Comunitat Valenciana, Fundación de la Comunitat Valenciana para una Economía Baja en Carbón, Fundación a favor de los Pobres de Burriana de la Comunitat Valenciana, Fundació Sinapsis de la Comunitat Valenciana i Navarrés Solidària Fundació de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8102


Data del document
:   07-09-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 7 de setembre de 2015, de la Secretaria Autonòmica de Justícia, Administració Pública, Reformes Democràtiques i Llibertats Públiques, per la qual s'ordena la publicació amb el text resumit de sis resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Fundació de la Comunitat Valenciana Vil·la Gadea XXI, Fundació Caixa Coves de la Comunitat Valenciana, Fundación de la Comunitat Valenciana para una Economía Baja en Carbón, Fundación a favor de los Pobres de Burriana de la Comunitat Valenciana, Fundació Sinapsis de la Comunitat Valenciana i Navarrés Solidària Fundació de la Comunitat Valenciana. [2015/8102]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en el qual s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de data 27 d'abril de 2015, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundació de la Comunitat Valenciana Vil·la Gadea XXI, amb el número 218-A i classificar-la amb el caràcter d'artística, musical, amb la tutela del Protectorat que exercix la Generalitat. El seu domicili radicarà en l'Edifici Villa Gadea, partida Vil·la Gadea, s/n, 03888 Altea, Alacant.  
D'acord amb l'article 5 dels seus Estatuts, la Fundació té per objecte desenvolupar, amb caràcter benèfic i sense ànim de lucre, activitats d'interés general en relació amb la música, la seua educació, promoció i difusió. Per tant, dins d'aquest ampli objectiu, tindrà, entre altres finalitats concretes més importants i immediates i sense exclusió, les següents: 1. Formació: convertir Vil·la Gadea en un centre de referència internacional en la formació musical de xiquets i jóvens, fonamentalment en tres nivells diferents: a) Per mitjà de l'educació musical integrada en la formació general que reben els estudiants, b) Mitjançant el desenvolupament de programes d'alta formació musical per a alumnes avantatjats i futurs professionals, en relació amb centres de prestigi internacional, c) Per mitjà del desenvolupament de programes d'inclusió social a través de la música, col·laborant en projectes socials que utilitzen la música com a vehicle de millora i desenvolupament personal. 2. Promoció: convertir Vil·la Gadea en un vehicle de promoció internacional de la música: a) Per mitjà d'un atractiu catàleg de programes únic en la zona que al seu torn pose en pràctica el resultat de la formació i investigació a Vil·la Gadea, b) Fer d'Altea un referent internacional, en especial en l'arc del Mediterrani, per al desenvolupament de programes educatius en residència, en col·laboració amb organitzacions i escoles internacionals, c) Convertir la ciutat d'Altea i, per tant, la Comunitat Valenciana com a referent de capital internacional de la música, i potenciar, d'aquesta manera, un turisme cultural. 3. Investigació: convertir Vil·la Gadea en un centre d'investigació musical i desenrotllar projectes d'investigació fonamentalment en tres nivells diferents: a) Retrospectiu: estudi i investigació sobre la història i evolució de la música i els instruments en l'àrea mediterrània d'influència per a la Fundació, b) Prospectiu: estudi i investigació de les tendències musicals actuals amb el prisma de la influència de les diferents cultures assentades en la zona, c) En les persones i la societat: estudi i desenvolupament de projectes d'investigació en col·laboració amb altres entitats (hospitals, associacions mèdiques, etc.) sobre la relació entre la música i els sentits i la seua influència en la salut humana individual i col·lectiva. 4. Col·laboració: i, en general, l'oferiment de la col·laboració més eficaç a qualssevol altres entitats, tant públiques com privades, per a procurar la consecució dels fins indicats.  
Quant als beneficiaris: «les activitats de la Fundació es dirigixen fonamentalment al conjunt de ciutadans que viuen en la seua àrea d'actuació, especialment en la localitat d'Altea i els seus voltants. La concreció dels beneficiaris de cada una de les prestacions i activitats de la Fundació, en els casos en què els seus destinataris hagen de ser limitats per la mateixa naturalesa de l'activitat o per altres condicionants d'índole material, es realitzarà atenent exclusivament criteris objectius, entre els quals es consideraran els seus mèrits professionals i, igualment, la respectiva capacitat econòmica. Dins del respecte als paràmetres més amunt establits, la Fundació gaudirà de plena llibertat per a l'elecció dels beneficiaris de la seua activitat. En conseqüència, ningú no podrà al·legar ni individualment ni col·lectivament davant de la Fundació o els seus òrgans el gaudi dels dits beneficis abans que foren concedits, ni imposar la seua atribució a persones determinades.»  
  
  
Segon  
Per Resolució de data 22 d'abril de 2015, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundació Caixa Coves de la Comunitat Valenciana, amb el número 109-C i classificar-la amb el caràcter d'altres, amb la tutela del Protectorat que exercix la Generalitat. El seu domicili radicarà al carrer Nou, 15, de les Coves de Vinromà, Castelló.  
D'acord amb l'article 7 dels seus Estatuts, «la Fundació tindrà com a fins d'interés general la promoció cultural, social i assistencial, cooperació per al desenvolupament, defensa del medi ambient, suport a un model de desenvolupament sostenible i foment de l'economia i de la investigació en l'entorn a què aquesta estenga el seu àmbit d'actuació. Assumint el compromís social de Caixa Rural les Coves de Vinromà i garantint la seua permanència del caràcter social, qualsevol que siga l'evolució de la Caixa dins del sistema financer. Correspon al Patronat de la Fundació determinar la manera en què s'hauran de complir els fins enumerats en aquest article. Per al compliment de l'objecte anteriorment referit, la Fundació desenvoluparà les activitats següents: 1. Gestionar la part del Fons per a la Formació i Promoció Cooperativa que li fóra assignada per Caixa Rural les Coves de Vinromà d'acord amb la normativa vigent, aplicant les dotacions que a aquest efecte acorde anualment l'assemblea general de l'esmentada caixa a la formació dels socis i treballadors de la cooperativa en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que a qualsevol altra finalitat autoritzada per la legislació vigent en cada moment. 2. Atendre i promoure obres beneficoassistencials, a través d'aportacions o facilitant infraestructura i assessorament. 3. Realitzar programes de col·laboració, beques, publicacions, exposicions, concursos i actes públics facilitant ajudes a altres iniciatives i associacions culturals i esportives. 4. Custodiar, mantindre i difondre el patrimoni cultural i artístic de les Coves de Vinromà. Reunir, salvaguardar i donar a conéixer l'obra d'artistes de prestigi vinculats a les Coves de Vinromà, i el seu àmbit territorial d'actuació. 5. Participar i col·laborar en la restauració de monuments i obres d'art. 6. Encoratjar la vida associativa de les Coves de Vinromà i contribuir a les celebracions i esdeveniments socials, fomentar els valors que són propis de la nostra identitat. 7. Promoure fins d'investigació, per mitjà del finançament de treballs, concessió de beques i divulgació de projectes dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural. 8. Desenvolupar l'esperit cooperatiu o altres formes d'economia social, per mitjà de la divulgació de la legislació cooperativa, i impulsar la creació o el suport a projectes cooperatius que objectiven els fins fundacionals. 9. Formar part del patronat d'altres fundacions les finalitats de què estiguen compreses entre els objectius de la Fundació. Les prestacions de la Fundació s'atorgaran de forma no lucrativa.»  
  
D'acord amb l'article 8 dels seus Estatuts, relatiu als beneficiaris: «seran potencials beneficiaris de la Fundació els socis i treballadors de Caixa Rural les Coves de Vinromà, així com els habitants del municipi de les Coves de Vinromà. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
  
Tercer  
Per Resolució de data 27 d'abril de 2015, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundación de la Comunitat Valenciana para una Economía Baja en Carbón, amb el número 110-C i classificar-la amb el caràcter de mediambiental, amb la tutela del Protectorat que exercix la Generalitat. El seu domicili radicarà en el Paratge de les Grutes de Sant Josep, s/n, de la Vall d'Uixó (Castelló).  
D'acord amb l'article 6 dels seus Estatuts, són fins i activitats de la Fundació: «la Fundació té per objecte la promoció, formació, difusió, demostració, pilotatge, finançament, consultoria, gestió integral d'accions basades en un model d'economia baixa en carboni, per mitjà dels següents blocs temàtics: energies renovables, eficiència energètica, biocombustibles, agricultura ecològica, ramaderia ecològica, aprofitaments forestals, regeneració mediambiental, gestió i valorització de residus, cicle integral de l'aigua. TIC (tecnologia informació i comunicació) gestió de la qualitat, I+D+i (investigació, desenvolupament, innovació) custòdia del territori, bioconstrucció, estructures mòbils, ecoturisme, desenvolupament sostenible, economia social, cooperació, desenvolupament rural, comerç just, salut integral. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació: promoció i participació en projectes dins del marc dels programes de la Unió Europea entre els quals destaquen LIFE, HORIZON 2020, ERASMUS, URBAN, EUROSTARS i qualsevol altre programa assimilable. Promoció i participació en projectes dins del marc de programes autonòmics i estatals referents a desenvolupament tecnològic, innovació, investigació i transferència de coneixement, dins dels programes CDTI, IVACE, RURALTER, qualsevol programa finançat per FEDER, FEADER, Fons Social Europeu, gestionats per l'Administració autonòmica o estatal. Elaboració de projectes per a l'obra social d'entitats financeres. Col·laboració amb grups d'investigació en universitats i centres Tecnològics i d'Investigació. Col·laboració amb l'Administració autonòmica valenciana en la definició de polítiques, programes, tècniques i accions per a la potenciació i implementació d'un model d'economia amb en emissions de C02 i altres despeses nocives. Organització, col·laboració i participació de conferències, cursos i jornades de formació, difusió i promoció. Consultoria, assessorament tècnic i assistència a organitzacions i consorcis en el marc dels seus fins i projectes. Disseny de plans, projectes, bases per a licitacions per a la implementació de mesures d'economia baixa en carboni per a les administracions públiques i per a entitats públiques i privades.»  
  
  
D'acord amb l'article 7 dels seus Estatuts, relatiu als beneficiaris: «seran potencials beneficiaris de la Fundació: administracions públiques, mancomunitats, empreses públiques, empreses privades, associacions, fundacions, partits polítics, sindicats, col·lectius ciutadans, col·lectius empresarials, col·lectius professionals, centres educatius i formatius, universitats, centres tecnològics. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada».  
  
Quart  
Per Resolució de data 20 de maig de 2015, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundación a Favor de los Pobres de Burriana de la Comunitat Valenciana, amb el número 111-C i classificar-la amb el caràcter d'assistencial, amb la tutela del Protectorat que exercix la Generalitat. El seu domicili radicarà en la localitat de Borriana, carrer Racó de l'Abadia, número 6 (CP 12549).  
D'acord amb l'article 5 dels seus Estatuts, són fins i activitats de la Fundació: «l'assistència de les persones físiques necessitades de Borriana. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'activitats encaminades a l'obtenció i repartiment d'aliments i robes de vestir; facilitar recer i assistència mèdica i farmacèutica».  
  
D'acord amb l'article 6 dels seus Estatuts, relatiu als beneficiaris: «Seran potencials beneficiàries de la Fundació les persones físiques necessitades residents a Borriana, siguen o no naturals del dit municipi. La Fundació atorgarà, amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona determinada».  
  
Cinqué  
Per Resolució de data 30 de març de 2015, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundació Sinapsis de la Comunitat Valenciana, amb el número 590-V i classificar-la amb el caràcter d'altres, amb la tutela del Protectorat que exercix la Generalitat. El seu domicili radicarà en l'avinguda República Argentina, 46, 7é, 14a, de Gandia, València (CP 46626).  
D'acord amb l'article 5 dels seus Estatuts, són fins i activitats de la Fundació: «El fi últim de la Fundació és fomentar el benestar psíquic, l'èxit personal i l'autonomia de la població atesa per mitjà de l'entrenament cognitiu integral. Els objectius principals de la Fundació seran: promoure i executar activitats pedagògiques, neuropsicològiques i psicoterapèutiques que estiguen fonamentades en una anàlisi detallada de les capacitats mentals a fi d'establir estratègies d'intervenció dirigides a la consecució de l'autonomia, èxit personal i el benestar psíquic. Conscienciar la societat de la importància de l'entrenament cognitiu tant de persones sanes com de la població de dèficit en una àrea específica, i impulsar programes d'estimulació i rehabilitació cognitiva.   
  
- Fomentar a nivell social, educatiu i individual l'aprenentatge social i emocional com a forma d'aconseguir subjectes més competents personalment i socialment. Fomentar l'autonomia i la qualitat de vida de persones en situació de dependència. En compliment dels seus fins, la Fundació Sinapsis, podrà desenvolupar les activitats següents: fomentar l'envelliment actiu, millorar la qualitat de vida de les persones usuàries a través de l'activitat física i mental. Difondre i conscienciar la població general de la necessitat de l'estimulació cognitiva com a forma de prevenció del deteriorament cognitiu. Elaboració, execució i avaluació de programes d'entrenament cognitiu. Rehabilitació dels processos cognitius bàsics de persones que presenten un dèficit en aquesta àrea. Disseny i aplicació de teràpies cognitives complementàries que estiguen orientades a mantindre el control volitiu/motivacional i emocional, que permeten desenvolupar habilitats reeixides compensatòries de dèficits cognitius. Difondre i executar programes encaminats a millorar les habilitats emocionals tant en l'alumnat infantil i juvenil com en la societat en general. Desenvolupar la intel·ligència emocional en xiquets i adults: la consciència d'un mateix, el maneig d'emocions, la consciència social, les habilitats de relació i la presa de decisions responsable. Organitzar i realitzar activitats educatives, socials, benèfiques i de formació necessàries per a garantir l'atenció especialitzada que les persones requerixen. La celebració de congressos, taules redones, cursos, seminaris, simposis i qualsevol altra reunió organitzada, bé per la mateixa fundació, bé en col·laboració amb altres entitats, sobre temes relacionats amb el fi fundacional. Elaboració, creació i implementació de programari o qualsevol altra ajuda tècnica que millore la gestió de l'entitat o la consecució dels fins de la fundació. Participació, difusió i divulgació de programes d'investigació de les intel·ligències múltiples i l'entrenament cognitiu. Sol·licitar la col·laboració i cooperació d'organismes públics i privats amb vista a la consecució dels fins de la Fundació. Així com col·laborar amb entitats que perseguisquen els mateixos fins. Exercir les activitats econòmiques necessàries per al compliment dels fins. I, de manera genèrica, dur a terme quantes actuacions siguen conduents al millor èxit dels seus fins».  
  
D'acord amb l'article 10 dels seus Estatuts, relatiu als beneficiaris: «1. L'actuació de la Fundació haurà de beneficiar col·lectivitats genèriques de persones. 2. Sempre que siga necessària la delimitació dels beneficiaris, en casos com ara l'atorgament de beques o el finançament de projectes, la Fundació atendrà, de manera principal, aquelles persones que formen part del sector de la població que puga ser atés d'acord amb els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjuí que també puga considerar la pluralitat territorial, les situacions personals de necessitat dels beneficiaris, orde de petició i altres d'anàlegs. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar. 3. Ningú no podrà al·legar, ni individualment ni col·lectivament davant de la Fundació o el seu Patronat cap dret al gaudi dels seus beneficis, abans que foren concedits, ni imposar la seua atribució a persones determinades».  
  
  
Sisé  
Per Resolució de data 22 de juny de 2015, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Navarrés Solidaria Fundació de la Comunitat Valenciana, amb el número 591-V i classificar-la amb el caràcter d'assistencial, amb la tutela del Protectorat que exercix la Generalitat. El seu domicili radicarà a la localitat de Navarrés, de la província de València, carrer Cervantes, número 33.  
D'acord amb l'article 6 dels seus Estatuts, són fins i activitats de la Fundació: «donar assistència a aquelles persones que es troben dins del col·lectiu de beneficiaris, a través de la donació d'aliments, roba o efectes de primera necessitat que garantisquen el benestar bàsic d'aquestes persones i el bé comú de la seua família. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació: organització d'arreplega d'aliments, roba i efectes de primera necessitat, així com l'organització d'actes per a l'arreplega d'aquests elements, i també l'establiment d'un sistema d'entrega d'aquests als beneficiaris».  
  
D'acord amb l'article 7 dels seus Estatuts, relatiu als beneficiaris: «seran potencials beneficiaris de la Fundació persones d'escassos recursos o en risc d'exclusió social. La Fundació atorgarà amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona determinada».  
  
  
València, 7 de setembre de 2015.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.